**Reetta Sofi Kaarina Hurske** (s. 15. toukokuuta 1995 Ikaalinen) on suomalainen pika-aitajuoksija, joka edustaa Tampereen Pyrintöä. Hän on sisäratojen Euroopan-mestari 60 metrin aitajuoksussa. Hän pitää hallussaan Suomen ennätystä sekä 100 metrin aitajuoksussa ajalla 12,70 että 60 metrin aitajuoksussa ajalla 7,79.

Häntä valmentaa Marjukka Suihko. Vuodenvaihteen 2020–2021 tienoilla häntä valmensi muutaman kuukauden ajan Antti Haapakoski.

Ura
---

Rietin alle 20-vuotiaiden EM-kilpailuissa 2013 Hurske oli 100 metrin aidoissa viides, 4 × 100 metrin viestissä seitsemäs ja karsiutui pituushypyssä loppukilpailusta. Alle 20-vuotiaiden MM-kilpailuissa Eugenessa 2014 hän sijoittui 100 metrin aidoissa seitsemänneksi. Tallinnan alle 23-vuotiaiden EM-kilpailuissa 2015 hän karsiutui välierissä. Amsterdamin EM-kilpailuissa 2016 hän selviytyi välieriin. Belgradin EM-hallikilpailuissa 2017 hänet hylättiin alkueräjuoksussa. Bydgoszczin alle 23-vuotiaiden EM-kilpailuissa 2017 hän sijoittui viidenneksi. Birminghamin sisäratojen MM-kilpailuissa 2018 hän karsiutui välierissä. Berliinin EM-kilpailuissa 2018 hän karsiutui välierissä.

Glasgow'n sisäratojen EM-kilpailuissa 2019 hän sijoittui neljänneksi ajalla 8,02 hävittyään pronssimitalin vain 0,02 sekunnilla. Vuoden 2019 Universiadeissa Napolissa hän sijoittui toiseksi ajalla 13,02. Maailmanmestaruuskilpailuissa 2019 Dohassa Hurske karsiutui välierässä, jossa juoksi ajan 13,24. Vuonna 2021 käydyissä Tokion olympialaisissa hän karsiutui 100 metrin aitajuoksun alkuerissä. Hän karsiutui Eugenen MM-kisoissa 2022 välierässä ajalla 13,15. Hän karsiutui samana vuonna välierissä myös Münchenin EM-kilpailuissa ajalla 12,95. 

Hurske voitti sisäratojen Euroopan-mestaruuden 60 metrin aitajuoksussa Istanbulissa 2023 Suomen ennätystään sivunneella ajalla 7,79. Hänestä tuli samalla ensimmäinen suomalainen naisyleisurheilija, joka on saavuttanut aikuisten arvokilpailumitalin pika-aidoissa. Saman vuoden Budapestin MM-kilpailuissa hän karsiutui 100 metrin aitajuoksun välierissä.

Hurske on voittanut 100 metrin aitajuoksun Kalevan kisoissa Lappeenrannassa 2019 ajalla 13,05, Tampereella 2021 ajalla 13,12, Joensuussa 2022 tuulituloksella 12,87 ja Lahdessa 2023 ajalla 12,85, ollut toinen Oulussa 2016 ajalla 13,39 ja Seinäjoella 2017 ajalla 13,23 sekä kolmas Porissa 2015 ajalla 13,48, Jyväskylässä 2018 ajalla 13,16 ja Turussa 2020 ajalla 13,02.

Sisäratojen SM-kilpailuissa 2012 Hurske voitti Suomen mestaruuden 4 × 300 metrin viestijuoksussa. Vuoden 2013 SM-hallikilpailuissa hän voitti 4 × 200 metrin viestijuoksussa kultaa SE-ajalla ja pronssia 60 metrin aitajuoksussa. Vuonna 2015 hän oli pronssilla 60 metrin aitajuoksussa ja vuonna 2017 hän sai pronssia 4 × 200 metrin viestissä. Sisäratojen SM-kilpailuissa 2018 hän voitti kultaa 4 × 200 metrin viestissä ja hopeaa 60 metrin aitajuoksussa. Sisäratojen SM-kilpailuissa 2019 hän sai 60 metrin aitajuoksussa hopeaa Suomen ennätystä sivunneella ajalla 7,97. Myös kilpailun voittanut Nooralotta Neziri juoksi saman ajan. Vuosien 2023 ja 2024 SM-hallikilpailuissa hän voitti kultaa 60 metrin aitajuoksussa. Viestijuoksun SM-kilpailuissa Hurske voitti kultaa 4 × 100 metrin viestissä 2018.

Hurskeen ennätys 100 metrin aitajuoksussa on kesäkuussa 2023 Jyväskylässä juostu 12,70 sekuntia. Sisäradoilla hän on juossut 60 metrin aitajuoksun Suomen ennätyksen seitsemän kertaa: helmikuussa 2019 Kuopiossa ajalla 7,97 sekä kuudesti hallikaudella 2023 juostuaan Tampereella ajan 7,90, Düsseldorfissa 7,88 ja 7,86, Toruńissa 7,81 ja Madridissa 7,79, mitä hän sivusi voittaessaan Euroopan-mestaruuden Istanbulissa. Pituushypyssä Hurske on hypännyt ulkona 590 cm ja hallissa tasan kuusi metriä.

Yksityiselämä
-------------

Hurske seurustelee koripalloilija Topias Palmin kanssa.

Lähteet
-------

1. 1 2 3 4 5 6 7 8 9 10  Reetta Hurske Tilastopaja (vaatii kirjautumisen, maksullinen palvelu). Viitattu 23.2.2023.
2. ↑  Huima kesäkauden alku, Reetta Hurske juoksi heti Suomen ennätyksen! Annimari Korte satutti kätensä, ei voinut juosta finaalissa *Yle Urheilu*.  7.6.2023. Viitattu 7.6.2023.
3. ↑  Yleisurheilu | Reetta Hurske aitoi Suomen ennätyksen 7,79 Madridissa: "Tärkeät kisat ovat vasta ensi viikolla" *Helsingin Sanomat*.  22.2.2023. Viitattu 7.6.2023.
4. ↑  Holopainen, Pekka: Suomen aituritähti jätti uuden valmentajansa pikavauhtia – "Ajatukset eivät oikein kohdanneet" *Ilta-Sanomat*.  31.3.2021. Viitattu 28.4.2021.
5. ↑  Hurske jäi EM-mitalista vaivaiset 0,02 sekuntia – Neziri kuudes *www.satakunnankansa.fi*.  Arkistoitu 3.3.2019. Viitattu 4.3.2019.
6. ↑  Seuraa suorana: Suomen aitatrio hakee finaalipaikkaa, Etelätalo keihään finaalissa – Yle Urheilu seuraa yleisurheilun MM-kisojen päätöspäivää hetki hetkeltä *yle.fi*. Viitattu 6.10.2019.
7. ↑  Reetta Hurske murtui kyyneliin MM-stadionin uumenissa – "Nämä kisat määrittävät suurimmalle osalle sen, millainen minä olen urheilijana" *Yle Urheilu*.  25.7.2022. Viitattu 25.7.2022.
8. ↑  Hirvonen, Hinni: Käsittämätön suoritus! Reetta Hurske kesti paineet ja juoksi EM-kultaa *Yleisradio*.  5.3.2023. Viitattu 5.3.2023.
9. ↑  Sippola, Joel: Kommentti: On yllättävää, että juuri Reetta Hurske ylsi historialliseen kultamitaliin *Yleisradio*.  5.3.2023. Viitattu 5.3.2023.
10. ↑  TUSKAA, KYYNELIÄ JA ODOTTELUA, NEZIRI MESTARIKSI, SE MYÖS HURSKEELLE, LAKKA LOISTOVAUHDISSA *yleisurheilu.fi*.  17.2.2019. Viitattu 5.3.2019.
11. ↑  Yleisurheilu | Reetta Hurske aitoi hurjan SE:n Jyväskylässä: "Ei ollut vielä täydellinen juoksu" *Helsingin Sanomat*.  7.6.2023. Viitattu 7.6.2023.
12. ↑  Silvennoinen, Santtu: AL: Kotimaan yleisurheiluhuippu seurustelee Susijengin pelaajan kanssa – "ei ole käynyt mielessäkään, että muuttaisin" *iltalehti.fi*.  3.7.2019. Viitattu 28.4.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |